《读书 其一》
宋代·张九成

伊余生三吴，窜逐落荒外。大目试环顾，四海等一芥。

谁能于其试，清浊分泾渭。含菽亦饱满，食檗有馀味。

不羡嵇叔夜，左右持酒蟹。大哉黄卷中，日与圣贤对。

作者简介：（1092—1159）杭州钱塘人，字子韶，号横浦居士，又号无垢居士。少游京师，从学于杨时。高宗绍兴二年进士第一。历著作郎及礼部、刑部侍郎等职。因与秦桧不和，被谪南安军十四年。桧死，起知温州。研思经学，多有训解。卒谥文忠。有《横浦集》、《孟子传》。